hu en hu hu hu hu hu hu ceb hu ceb hu ceb hu ceb hu ceb hu ceb hu hu hu hu hu fr en hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu en hu hu hu hu hu hu hu hu hu hu de ceb hu ceb hu ceb hu ceb hu ceb hu hu
Honlapunk alsó tartalma 1360*768 pixel
a görgetősáv használatával érhető el.
Dr. Kontra Jenő PhD - Varga János:
Dr. Fülöp László PhD:
Segítség! Támad az A/V!
Családi ház energetikai minőségének vizsgálata különböző hőellátási megoldások alkalmazásánál – 2. rész
Biomassza kazánok teljesítménytényezője és a hőtárolás vesztesége – 1. rész
Dr. Garbai László - Kovács Zoltán:
Hőszivattyús fűtési rendszer bemenet–kimenet fehér doboz modellje és energetikai analízise
Dr. Csoknyai István - Dr. Csoknyai Tamás PhD:
A határhőmérséklet feletti hőfogyasztás vizsgálata
Dr. Pintér Judit PhD:
Klímaváltozás. Az épületek szerkezettervezésének elvi megoldása a klímaváltozás okozta árterületeken
A debreceni Nagyerdei Stadion gépészeti tervezése
Légtechnikai méretező program – III. rész
Az innovatív mérnöki technológia segít a történelmi Arzenál megóvásában
Ismét elsőként a piacon – Uponor varrat nélküli többrétegű csővezeték
Lezajlott szakterületünk egyik legjelentősebb rendezvénye, a Magyar Épületgépészek Napja. A Találkozzunk! felhívásra mérnökök, oktatók, egyetemi és középiskolai tanulók találkoztak a Budapesti Műszaki és Gazdaságtudományi Egyetemen. A rendezvényről beszámolunk lapunkban és természetesen online kiadásunkban is.
Ahogy a találkozás kapcsán elhangzott előadásokban, a beszélgetésekben az egyik központi téma az energiafelhasználás, az energetikai hatékonyság, az ezeknek megfelelő korszerű rendszerek és berendezések voltak, lapszámunkban is ez a legfőbb téma. Olvashatnak a geotermális energiafelhasználás értékeléséről és az exergia-szemléletről, amely alapot ad a geotermális energia helyes értékelésére. Folytatjuk az előző számban megkezdett cikkünket, amelynek szerzője egy debreceni lakóparkban megvalósuló, nagyon kis hőigényű épület példáján szemlélteti a különböző hőellátási megoldások energetikai hasznát. A cikkben több kritikai megjegyzés is olvasható a hazai rendeletben foglalt tényezőkkel kapcsolatban. Másik szerzőnk azokat a mérési és számítási eredményeket adja közre, amelyek a biomassza kazánok teljesítménytényezőjének a meghatározását célozzák. A cikk első részében olvasóink a számítási módszerekkel ismerkedhetnek meg, az eredményeket és értékelést a cikk második részében, összevont 2015/1-2. számunkban adjuk majd közre.
Olvashatnak a hőszivattyús fűtési rendszerek modelljéről, és az ebben foglalt mérlegegyenletekről időben állandósult és instacionárius esetben is. A felírt differenciálegyenletek megoldásával választ kaphatunk arra, hogy szakaszos működés esetén hogyan változik az ellátott helyiség hőmérséklete.
Fontos kérdés az is, hogy az épületek hőszigetelésével hogyan változik az energiafogyasztás és a fűtési határhőmérséklet? Szerzőink 10 távfűtött panelépület energiafogyasztási adatait dolgozták fel és ennek alapján vonnak le következtetéseket. Bemutatunk olyan épület-elképzelést is, amely alkalmas arra, hogy az ártereken is alkalmazkodjon a szélsőséges időjáráshoz és biztosítsa az emberi környezet védelmét.
Bemutatjuk a Magyar Épületgépészek Napja alkalmából kiírt épületgépészeti tervpályázaton győztes pályamunkát. Olvashatnak a különleges épület és helyszín okozta korlátokról és olvasóink áttekintést kapnak a kialakított rendszerekről. Egy másik érdekes épülettel is találkozhatnak lapunkban: a velencei Arzenál klímarendszeréről olvashatnak.
Közreadjuk annak a korábban elkezdett sorozatnak a 3. részét, amely a légtechnikai rendszerek és berendezések méréseken alapuló méretezését mutatja be, valamint olvashatnak a korszerű többrétegű csővezetékek legújabb változatairól. A szerző cikkében felhívja a figyelmet a rendszer fontosságára.
Figyeljék lapunkat jövőre is nagy figyelemmel, mert igyekszünk korszerű eljárások és szerkezetek bemutatásával megismertetni a szakterületünkön megjelenő fejlődést.
Minden jog fenntartva! - 2022 - Magyar Épületgépészet